КОМИ РЕСПУБЛИКАЛӦН

**ОЛАНПАС**

**Коми Республикаын вот перйӧмын ӧткымын юалӧм йылысь**

Примитӧма Коми Республикаса

Каналан Сӧветӧн 2018 вося ӧшым тӧлысь 20 лунӧ

**1 статья.** Урчитны Россия Федерацияса вот кодекслӧн 284 да 2844 статьяясса положениеяс серти вот мынтысьяслы - Коми Республикаын социальнӧй да экономика боксянь водзынджык сӧвмысь мутасса резидентъяслы, кодъяс индӧм статуссӧ босьтісны “Россия Федерацияын социальнӧй да экономика боксянь водзынджык сӧвмысь мутасъяс йылысь” Федеральнӧй оланпас серти, организацияяслӧн чуктӧс вылӧ вот ставкасӧ, кутшӧмӧс колӧ вуджӧдӧны Коми Республикаса республиканскӧй сьӧмкудйӧ, 0 прӧчент ыдждаын вот мынтан вит кадколаст чӧжӧн вот мынтан кадколастсянь заводитӧмӧн, кор вот учёт мыччӧдъяс серти вӧлі босьтӧма медводдза чуктӧс уджысь, кутшӧмӧс пӧртӧны олӧмӧ социальнӧй да экономика боксянь водзынджык сӧвмысь мутасын уджалӧм йылысь артмӧдчӧмъяс олӧмӧ пӧртігӧн, да 10 прӧчент ыдждаын водзӧ мунысь вот мынтан вит кадколаст чӧжӧн.

**2 статья.** Пыртны “Коми Республика мутасын вот да вот кокньӧдъяс йылысь Коми Республикаса ӧткымын оланпастэчас актӧ вежсьӧмъяс пыртӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2018, 7 №, 119 ст.; 17 №, 307 ст.) татшӧм вежсьӧм:

1 статьяса 3 пунктлӧн дас ӧтиӧд абзацын “лӧсьӧдӧма да (либӧ) ньӧбӧма” кывъяс вежны “лӧсьӧдӧма да (либӧ) ньӧбӧма инвестиция проект (инвестиция проектлысь выль тшупӧд) збыльмӧдігӧн (сы лыдын кутшӧмӧс босьтӧма учёт вылӧ торъя инвестиция контракт кырымалан кадпасӧдз, но вот мынтан кадколастлӧн тӧвшӧр тӧлысь 1 лунысь абу водзджык, кор сійӧс кырымалӧма)” кывъясӧн.

**3 статья.** Тайӧ Оланпасыс вынсялӧ 2019 вося тӧвшӧр тӧлысь 1 лунсянь.

1 статьяса положениеясыс паськалӧны 2018 вося тӧвшӧр тӧлысь 1 лунсянь артмӧм инӧда йитӧдъяс вылӧ.

Коми Республикаса Юралысь С.А. Гапликов

Сыктывкар

2018 вося ӧшым тӧлысь 25 лун

121-РЗ №